open-index/open-wikipedia-markdown huggingface dataset:
Kirsikka Simberg

**Kirsikka Simberg** on suomalainen muotisuunnittelija, stylisti ja sosiaalisen median vaikuttaja.

## Koulutus ja ura
Simberg on opiskellut muotia Lontoon yliopistossa ja valmistunut taiteen kandidaatiksi vuonna 2011 pääaineenaan kenkäsuunnittelu. Hän on työskennellyt suunnittelijana suomalaisella vaatemerkki Samujilla sekä Studio Plentyllä vuodesta 2018 lähtien.

Simberg on suunnitellut useita mallistoja Stockmannille osana Design by Stockmann -yhteistyösarjaa.

## Podcastit
Simberg on tunnettu useista podcast-projekteistaan.

**[[Tuplakääk]]** on populaarikulttuuriin keskittyvä podcast, jota hän juontaa yhdessä Enni Koistisen kanssa. Podcast keskittyy kansainvälisten julkkisten edesottamuksiin ja viihdemaailman uutisiin. Podcast nousi laajempaan julkisuuteen, kun Simberg ja Koistinen spekuloivat Kourtney Kardashianin Suomen-vierailun olleen kaupallinen yhteistyö Arctic TreeHouse Hotellin kanssa, mihin Kardashianin Poosh-blogi vastasi julkisesti kiistäen väitteet. Tapaus keräsi laajasti huomiota sosiaalisessa mediassa.

**Hei Baby!** on vanhemmuuteen keskittyvä podcast, jonka Simberg käynnisti yhdessä Vivian Valpuri Nickin kanssa. Podcast perustettiin noin seitsemän vuotta ennen vuotta 2025, ja se oli ensimmäisiä vanhemmuuteen keskittyviä keskusteluohjelmia Suomessa. Podcastiin liittyen Simberg ja Nick julkaisivat joulukuussa 2025 tietokirjan nimeltä *Äitikirja*, joka on visuaalinen täyttökirja, johon vanhemmat voivat kirjata vanhemmuuden kokemuksiaan lapsihaaveista aina ensimmäisiin vuosiin saakka. 

**Mieliruokaa** on podcast, jota Simberg pitää yhdessä äitinsä Hanna Sumarin kanssa Yhteishyvälle.

## Televisio
Simberg esiintyi lapsena televisiosarjassa *Isänmaan kaikuja* (1991) sekä Ylen *[[Ylen aamu|Aamu-TV]]*:ssä (1997).

Simberg osallistui Farmi Suomi -ohjelmaan kahdesti. Ensimmäisellä kaudellaan hän kilpaili yhdessä podcast-kumppaninsa Enni Koistisen kanssa.  Farmi Suomen revanssikauden voiton hän pokkasi 16. joulukuuta 2024. Finaalissa hopealle jäi toimittaja Katri Utula ja kolmannelle sijalle yrittäjä Susanna Penttilä, ja voitostaan Simberg sai 30 000 euroa. 

## Ääninäyttely
Simberg esitti Matelijakuningattarien ääntä Disneyn ja Pixarin animaatioelokuvassa *[[Operaatio Majava]]* (2026), jonka suomenkielisessä versiossa kuultiin myös muun muassa Kaija Koo, Arja Koriseva ja Krisse Salminen.

## Tunnustukset
Suomen Vapaa-ajan asukkaiden liitto ja Messukeskus valitsivat Simbergin Vuoden mökkiläiseksi 2023.  Tunnustus annetaan henkilölle, joka kertoo julkisuudessa arvostavasti ja mielenkiintoisesti mökkiläiselämästä ja vapaa-ajan asumisesta. messukeskus Simberg mökkeilee perheineen Kemiönsaaressa ja on kertonut julkisesti mökkielämästään ja puutarhanhoidosta sosiaalisen median kanavillaan.

## Lähteet
Kate Elliott

**Kate Elliott** (oik. Alis A. Rasmussen, s. 27. heinäkuuta 1958) on yhdysvaltalainen kirjailija. Hän kirjoittaa fantasiaa, steampunkia ja tieteiskirjallisuutta.

Hänen teoksensa ovat olleet ehdokkaina palkinnoille, muun muassa *The Keeper's Six* on ollut ehdolla Locus-palkinnolle ja *King's Dragon* on ollut ehdolla Nebula-palkinnolle. Jennifer Robersonin ja Melanie Rawnin kanssa kirjoitettu *The Golden Key* on ollut ehdolla World Fantasy -palkinnolle.

## Lähteet

## Aiheesta muualla
*
Casper Georg Grass

**Casper Georg Grass** (1676 Liivinmaa – 17. huhtikuuta 1754) oli liivinmaalainen Pohjanmaan rykmentin pitkäaikainen upseeri.

Grass toimi sotilaana Ruotsin valtakaudella koko Suuren Pohjan sodan ajan aina lähes 1750-luvulle asti.

## Sotilasuran alku

Casper Georg Grass astui palvelukseen 20-vuotiaana Riian varuskuntarykmenttiin 1696. Hän toimi aluksi katselmuskirjurina ja aliupseerina vuonna 1701. Hänet ylennettiin vuonna 1704 vänrikiksi ja 1706 luutnantiksi.

Grass liittyi kapteenina H. G. von Buddenbrockin liivinmaalaiseen rakuunarykmenttiin ja joutui vangiksi 1710, kun rykmentti käytännössä tuhoutui. Hän onnistui pakenemaan vankeudesta Preussiin.

## Pohjanmaan Rykmentti

Grass liittyi kapteenina 7.5.1712 Pohjanmaan kuninkaalliseen jalkaväkirykmenttiin. Grass toimi aluksi Siikajoen komppanian päällikkönä.

Kostianvirran taistelun jälkeen Suomen ylipäällikkö Carl Gustaf Armfelt vetäytyi Tampereelle osan sotilasjoukkonsa kanssa ja asettautui puolustusasemiin. Grass jäi vangiksi 10.10.1713 Tampereella. Hän pakeni taas vankeudesta vuonna 1716 ja liittyi takaisin rykmenttiin 1717. Vankeuden aikana Grass oli ylennetty majuriksi.

Grass toimi Majurin komppanian päällikkönä 1717 vuodesta 1721 asti jolloin hän siirtyi Ilmajoen komppanian päälliköksi. Komennus kesti vuoteen 1726, kunnes Ilmajoen komppanian aiempi luutnantti Johan Montan sai ylennyksen ja päällikkyyden. Grass siirtyi takaisin Siikajoen komppanian päälliköksi. Kun Montan kuoli vuonna 1733, Grass palasi taas ilmajoen komppanian päälliköksi. Hän toimi päällikkönä aina vuoteen 1741 asti.

14.11.1741 Grass ylennettiin everstiluutnantiksi ja hän sai komentoonsa everstiluutnantin ja väliaikaisesti myös majurin komppanian. Ura jatkui aina 1747 asti, jolloin hän erosi palveluksesta everstinä ansaiten eläkepalkan koko loppuiäksi. Casper Georg Grassin sotilasura kesti lähes 50 vuotta ja hän menehtyi 83-vuotiaana 17.14.1759. Lewenhauptin mukaan Grass eli viimeiset päivät joko Riiassa, Lützelholmissa tai Birsessä. 

## Lähteet
* 
* 
* 
* 

### Viitteet
Tsiraami

**Tsiraami** ((C3H6S2N2)2Zn) eli **sinkkidimetyyliditiokarbamaatti** tai **ziraami** on sinkin ja dimetyyliditiokarbamaatti-ionien muodostama kompleksiyhdiste. Yhdistettä käytetään maataloudessa sienimyrkkynä ja polymeeriteollisuudessa vulkanoinninkiihdyttimenä.

## Ominaisuudet, valmistus ja käyttö
Huoneenlämpötilassa tsiraami on valkoista kiteistä ainetta. Yhdiste ei juurikaan liukene veteen ja liukenee vähäisessä määrin esimerkiksi etanoliin, dietyylieetteriin tai tolueeniin ja hysin asetoniin, kloroformiin hiilidisulfidiin tai happamiin tai emäksisiin liuoksiin. Tsiraamin fungisidiset ominaisuudet perustuvat eräisiin kuparia tai tioliryhmiä sisältävien entsyymien eston, jolloin sinisolujen jakautuminen ja itiöiden kehittyminen estyy. Tsiraami on ärsyttävää ja myrkyllistä.

Tsiraamia valmistetaan vesiliukoisen sinkkisuolan ja natriumdimetyyliditiokarbamaatin liuosten reaktiolla, jolloin veteen niukkaliukoinen tsiraami saostuu. Toinen tapa on valmistaa yhdistettä sinkkioksidin, hiilidiosulfidin ja dimetyyliamiinin reaktiolla.

Tsiraamia käytetään maataloudessa torjumaan sienitauteja esimerkiksi hedelmä-, vihannes- ja koristekasviviljelmillä. Lisäksi se karkottaa lintuja ja nisäkkäitä, esimerkiksi jyrsijöitä. Tsiraamilla on myös bakteerien ja levien kasvua estäviä ominaisuuksia, minkä vuoksi sitä voidaan käyttää estämään limoittumista teollisuusveisssä. Tsiraami on hyväksytty käytettäväksi maatalouskemikaalina esimerkiksi Euroopan unionin alueella, Yhdysvalloissa ja Australiassa. Toinen merkittävä käyttökohde on lateksikumien vulkanoinnissa, joissa tsiraamia käytetään vulkanointia voimakkaasti kiihdyttävänä aineena.

## Lähteet
USS Forrest Sherman (DDG-98)

**USS Forrest Sherman** (runkonumero DDG-98) on Yhdysvaltain laivaston Arleigh Burke -luokan ohjushävittäjä.

## Valmistus

Alus tilattiin vuoden 2000 hankinnoissa Pascagoulasta Ingalls Shipbuildingilta, missä köli laskettiin 12. elokuuta 2003. Alus laskettiin vesille 30. kesäkuuta 2004 ja otettiin palvelukseen 28. tammikuuta 2006.

## Palvelus
Alus on palveluksessa.

## Lähteet
*

### Viitteet

## Aiheesta muualla
Yleisurheilun GP-kisat 2026

Vuoden 2026 **Yleisurheilun GP-kisat** järjestetään viidellä paikkakunnalla: Lahdessa 10. kesäkuuta, Kuortaneella 20. kesäkuuta, Joensuussa 8. heinäkuuta, Tampereella 12. heinäkuuta ja Espoossa 19. elokuuta.  Motonet GP-kilpailut ovat osa myös World Athletics Continental Tour Bronze-sarjaa.

## Osakilpailut
### Lahti
Lahden GP-kisat järjestetään 10. kesäkuuta 2026 Lahden stadion.

### Kuortane
Kuortaneen GP-kisat järjestetään 20. kesäkuuta 2026 Kuortaneen keskusurheilukentällä.

### Joensuu
Joensuun GP-kisat järjestetään 8. heinäkuuta 2026 Joensuun keskuskentällä.

### Tampere
Tampereen GP-kisat järjestetään 12. heinäkuuta 2026 Tampereen stadionilla.

### Espoo
Espoon GP-kisat järjestetään 19. elokuuta 2026 Leppävaaran stadionilla.

## Lähteet
Walter Hoops

**Walter Hoops** (1902 Hannover, Saksa – 25. toukokuuta 1999 Yhdysvallat) oli saksalaissyntyinen yhdysvaltalainen vapaa-ajattelija.

Nuoruudessaan Hoops kasvoi ja vaikutti Saksan vapaa-ajattelijaliikkeen piirissä. Hän oli sosiaalidemokraatti ja vastusti nousevaa natsismia. Hoops muutti Yhdysvaltoihin vuonna 1932. New Yorkista hän muutti Missourin St. Louisiin ja työskenteli myyntijohtajana. 

Hoops oli ateisti ja rationalisti. Hän toimi St. Louisin vapaa-ajattelijoiden ja eettisen kulttuurin yhdistyksissä. Vuonna 1948 hän oli Rationalist Society of St. Louisin perustajajäseniä. Hän oli vuosia *[[American Rationalist]]* -lehden toimittaja ja julkaisun kantavia voimia. Hoops hoiti lehden harjoittamaa kirjojen postimyyntiä kodistaan St. Louisista käsin. Hän järjesti myös vapaa-ajattelijoiden tapahtumia Kansas Cityssa.

Hoops toimitti antologian *Our Rationalist Heritage. An Anthology for Freethinkers* (1971), joka sisälsi ajatuksia erityisesti ajatuksenvapaudesta. Vuonna 1981 Hoopsista tuli Ethical Society of St. Louisin apulaisjohtaja. Hän osallistui myös Center for Inquiry Midwestin toimintaan. Vuonna 1991 Hoops sai elämäntyöpalkinnon Council for Secular Humanismin konferenssissa Kansas Cityssa.

Kun Hoopsin vaimo Eleanor kuoli, hän muutti yhteen ystävänsä kanssa. Tämän täytyi nimellisesti palkata Hoops kirjastonhoitajakseen. Vanhan lain mukaan kaksi miestä, jotka eivät olleet sukulaisia, eivät saaneet asua yhdessä ellei kyse ollut työnantajasta ja työntekijästä.

Hoops tunnettiin sosiaalisena henkilönä. Hän kertoi mielellään muistoja vapaa-ajattelijoiden toiminnasta Saksassa ja Yhdysvalloissa. Hoops kuoli 97-vuotiaana vuonna 1999. Hän lahjoitti ruumiinsa lääketieteen käyttöön.

## Lähteet
Anna Smaill

**Anna Smaill** (s. 1979 Auckland) on uusiseelantilainen kirjailija, jolla on viulistin koulutus ja tutkintoja kirjallisuudesta. Hän on toiminut myös luennoitsijana. Hänen teoksensa *The Chimes* (2015) voitti World Fantasy -palkinnon.

## Teoksia
* *The Chimes* (2015)
* *Bird Life* (2023)

## Lähteet

## Aiheesta muualla
*
Schönau

**Schönau** on kaupunki Baden-Württembergin osavaltion pohjoisosassa Saksassa. Se on osa Rein-Neckarin metropolialuetta ja sijaitsee Heidelbergin itäpuolella noin yhdeksän kilometrin päässä Heidelbergin keskustasta. Schönau koostuu kantakaupunki Schönausta ja Altneudorfista. Asukasluku on noin 4&nbsp;400.

## Historia
Schönau ilmaantuu aikakirjoihin vuonna 1142, sen nimi oli tuolloin Schonaugia. Toisen maailmansodan jälkeen kaupunki kukoisti. Altneudorf mainitaan ensi kerran vuonna 1355. Nykyinen Schönau syntyi 9. toukokuuta 1975, kun Altneudorfin kunta liitettiin Schönaun kaupunkiin.

## Talous ja liikenne
Schönaun halki kulkee Landesstraße 535.

## Lähteet
Hinayana (yhtye)

**Hinayana** on yhdysvaltalainen vuonna 2014 perustettu melodisen death metalin yhtye.

## Jäsenet
Yhtyeen jäsenet:
* Casey Hurd (2014–2016), kaikki soittimet, laulu
** (2016–) laulu, kitara
* Daniel Vieira (2016–), rummut
* Erik Shtaygrud (2016–), kitarat
* Michael Anstice (2018–), koskettimet
* Matt Bius (2019–), bassokitara

## Diskografia
* 
* 

## Lähteet

## Aiheesta muualla
* 
* 
* Hinayana Napalm Recordsin sivuilla
Neckarbischofsheim

**Neckarbischofsheim** on kaupunki Baden-Württembergin osavaltion pohjoisosassa Saksassa. Se kuuluu Rein–Neckarin metropolialueeseen ja sijaitsee Rhein-Neckar-Kreisin kaakkoisosassa 23 kilometriä Heidelbergista kaakkoon. Asukasluku on noin 4&nbsp;200.

## Historia
Varhaisin maininta Neckarbischofsheimista on vuodelta 988 ja kaupunkioikeudet se sai 1378. Vuonna 1635 rutto vaati 243 neckarbischofsheimilaisen hengen. Suurpalo marraskuussa 1859 tuhosi 88 rakennusta. Vuonna 1250 rakennettiin Totenkirche eli Kuolleidenkirkko. Sen uudet seinämaalaukset paljastettiin 1909. Untergimpern liitettiin Neckarbischofsheimiin 1971 ja saman vuosikymmenen puolivälissä alettiin saneerata vanhaakaupunkia.

Neckarbischofsheimin vanhaa arkkitehtuuria edustaa muun muassa linna Altes Schloss, jonka historia ulottuu vuoteen 1274. Sitä laajennettiin 1360-luvulla palatsilla, joka on yhä olemassa.

## Talous ja liikenne
Neckarbischofsheimin yrityksiä on Benz GmbH & Co. KG, joka on erikoistunut rakennusmateriaaleihin. Kaupunki sijaitsee raitiotieosuudella S8.

## Lähteet

## Aiheesta muualla
*Neckarbischofsheim, Baden-Württemberg, Saksa — Sunrise, Sunset, and Daylength
Sabre (L9051)

**Sabre** (runkonumero L9051) oli Ranskan laivaston EDIC-luokan maihinnousualus ().

## Valmistus
Alus tilattiin Villeneuve-la-Garennesta Société finistérienne de construction navalelta (SFCN), missä köli laskettiin 1986. Se laskettiin vesille 3. maaliskuuta 1987 ja otettiin palvelukseen 13. kesäkuuta 1987.

## Palvelus
Ranskan laivasto poisti aluksen palveluksesta. Alus siirrettiin Senegalin laivastolle, joka otti sen palvelukseen 17. toukokuuta 2011 nimellä *Gorée*.

## Lähteet
*
*

### Viitteet
Nigerian senaatti

**Nigerian senaatti** () on Nigerian kaksikamarisen kansalliskokouksen ylähuone. Se koostuu 109 edustajasta, jotka valitaan enemmistövaaleilla neljän vuoden välein. Kustakin osavaltiosta valitaan kolme edustajaa, ja lisäksi yksi pääkaupungista Abujasta. Senaattoreilta edellytetään vähintään 35 vuoden ikää. Äänioikeusikäraja on 18 vuotta ja äänestyspakkoa ei ole.

Senaatti säätää lakeja yhdessä alahuoneen eli edustajainhuoneen kanssa. Molempien on hyväksyttävä lait ennen kuin ne voidaan lähettää presidentin vahvistettaviksi. Jos presidentti kieltäytyy allekirjoittamasta lakia, se palautuu parlamenttiin ja voidaan säätää voimaan ilman presidentin vahvistusta, jos molemmat huoneet äänestävät sen puolesta kahden kolmasosan määräenemmistöllä.

## Lähteet

## Aiheesta muualla
* Nigerian kansalliskokouksen verkkosivut
Nigerian kansalliskokous

**Nigerian kansalliskokous** () on Nigerian kaksikamarinen parlamentti. Se koostuu 360-paikkaisesta alahuoneesta (edustajainhuone) ja 109-paikkaisesta ylähuoneesta (senaatti).

## Lähteet

## Aiheesta muualla
Dague (L9052)

**Dague** (runkonumero L9052) oli Ranskan laivaston EDIC-luokan maihinnousualus ().

## Valmistus
Alus tilattiin Villeneuve-la-Garennesta Société finistérienne de construction navalelta (SFCN). Se laskettiin vesille 10. syyakuuta 1987 ja otettiin palvelukseen 19. joulukuuta.

## Palvelus
Ranskan laivasto poisti aluksen palveluksesta. Alus siirrettiin Djiboutille, jonka laivasto otti sen palvelukseensa 30. kesäkuuta 2012. Alus upotettiin 23. toukokuuta 2020 keinotekoiseksi riutaksi.

## Lähteet
*
*

### Viitteet
Tulihevonen (Juha Tapion albumi)

**Tulihevonen** on laulaja-lauluntekijä Juha Tapion 14. studioalbumi. Se julkaistiin 27. maaliskuuta 2026.

Levyltä julkaistiin singlenä kappaleet ”Kukapa ei”, ”Koska sinä”, ”Perhosefekti” ja ”Toisillemme parhaat”. Albumilla on lisäksi                                                                                                   Viivin kanssa laulettu kappale ”Puoliksi sun”. Levyn on tuottanut Jonas Olsson, ja sitä ovat olleet tekemässä artistin lisäksi Timo Kiiskinen, Kaisa Korhonen, Jaakko Kiuru sekä Tiina Vainikainen. Suurin osa kappaleista on kuitenkin Juha Tapion tekemiä. Hän lähtee levyn tiimoilta huhtikuussa 2026 Toisillemme parhaat -nimiselle kiertueelle. 

## Kappaleet

## Muusikot

* Juha Tapio – laulu, kitara
* Viivi – laulu (kappaleessa 2)
* Jonas Olsson – kitara, basso, ohjelmointi (9)
* Mikko Kosonen – kitara (9)
* Kalle Torniainen – rummut
* Joonas Kasurinen – piano, urut
* Maija Linkola – viulu (1, 4, 9, 11)
* Laura Airola – viulu (4, 11), 2. viulu (9)
* Mauri Kuokkanen – alttoviulu (4, 9, 11)
* Riikka Lampinen – sello (4, 5, 7, 9, 11)
* Anssi Växby – jousisovitukset (4, 11)
* Sampo Kasurinen – jousisovitukset ja ohjelmointi (1)
* Heini Ikonen – taustalaulu (13)

## Lähteet
Theodor Odelberg

**Albrecht Theodor Odelberg** (21. joulukuuta 1847 Tukholma – 15. helmikuuta 1938 Tukholma) oli ruotsalainen poliitikko ja virkamies. Hän oli valtiopäivien jäsen vuosina 1892–1918 ja toimi Ruotsin ensimmäisenä maatalousministerinä 1900–1905. Näkemyksiltään Odelberg oli konservatiivinen protektionisti. Vuosina 1899–1900 hän oli Gävleborgin läänin maaherra.
## Lähteet

## Aiheesta muualla
Odelberg

**Odelberg** on seuraavien ruotsalaisten henkilöiden sukunimi:

* Jesper Odelberg (s. 1970), stand up -koomikko
* Theodor Odelberg (1847–1938), poliitikko ja virkamies
Theodor Wisén

**Theodor Wisén** (31. maaliskuuta 1835 – 15. helmikuuta 1892) oli ruotsalainen kielitieteilijä. Hän toimi pohjoismaisten kielten professorina Lundin yliopistossa vuodesta 1865 ja oli Ruotsin akatemian jäsen vuodesta 1878. Wisén tutki varsinkin muinaispohjoismaisia Edda-runoja. Hän osallistui myös Ruotsin akatemian sanakirjan laatimiseen.
## Lähteet
Wisén

**Wisén** on seuraavien henkilöiden sukunimi:

* Theodor Wisén (1835–1892), ruotsalainen kielitieteilijä
* Valter Wisén (1891–1934), suomalainen jääkäri
Maria Schildknecht

**Maria Schildknecht** (31. maaliskuuta 1881 – 19. helmikuuta 1977 Göteborg) oli ruotsalainen näyttelijä. Hän oli vuosina 1910–1936 kiinnitettynä Dramateniin ja 1936–1951 Göteborgin kaupunginteatteriin. Vuonna 1941 hän perusti nimeään kantaneen näyttelijäkoulun, joka vuonna 1946 muuttui Göteborgin kaupunginteatterin oppilaskouluksi.

## Lähteet

## Aiheesta muualla
Schildknecht

**Schildknecht** on seuraavien ruotsalaisten henkilöiden sukunimi:

* Björn Schildknecht (1905–1946), säveltäjä ja kapellimestari
* Maria Schildknecht (1881–1977), näyttelijä
Otto Landahl

**Otto Landahl** (22. lokakuuta 1889 Härnösand – 31. maaliskuuta 1949 Helsingborg) oli ruotsalainen näyttelijä. Hän esiintyi reilussa kymmenessä elokuvassa.
## Lähteet

## Aiheesta muualla
Pierbattista Pizzaballa

**Pierbattista Pizzaballa** (s.  21. huhtikuuta 1965 Bergamo) on italialainen kardinaalipappi, joka on toiminut Jerusalemin latinalaisena patriarkkana vuodesta 2020.

## Ura
Pizzaballa vihittiin papiksi vuonna 1990 Bergamossa, josta hän siirtyi pian Jerusalemiin opiskelemaan ja toimimaan myös kirkollisissa tehtävissä. Hänet nimitettiin Jerusalemin latinalaisen patriarkaatin vikaariksi. Vuosina 2004–2016 hän toimi Pyhän maan kustoksena, ja vuonna 2017 hänestä tuli Idän kirkkojen kongregaation jäsen. Hän oli apostolinen administraattori vuodesta 2016 vuoteen 2020 asti, jolloin paavi Franciscus nimitti hänet Jerusalemin latinalaiseksi patriarkaksi. Kolme vuotta myöhemmin hänet nimitettiin ensimmäisenä Jerusalemin latinalaisena patriarkkana kardinaaliksi. Franciscuksen kuoltua keväällä 2025 hän osallistui konklaaviin.

Israelin–Palestiinan konfliktissa Pizzaballa on puhunut rauhan ja palestiinalaisten oikeuksien puolesta. Hän sai mediahuomioita vuonna 2023, kun hän tarjoutui Hamasille panttivangiksi lapsipanttivankien vapauttamista vastaan.

Vuonna 2026 Israelin poliisi esti Pizzaballalta pääsyn viettämään palmusunnuntain messua Pyhän haudan kirkkoon vedoten Iranin sodasta johtuviin turvajärjestelyihin. Pizzaballan toimisto antoi lausunnon, joka kuvasi tätä vakavaksi ennakkotapaukseksi ja ensimmäiseksi kerraksi vuosisatoihin, kun vastaavaa on tapahtunut. Tapauksen oltua laajasti esillä mediassa latinalainen patriarkaatti sai sovittua Israelin viranomaisten kanssa pienimuotoisten palvelusten järjestelystä.

## Lähteet
Alan Mullery

**Alan Patrick Mullery** (s. 23. marraskuuta 1941 Notting Hill, Lontoo) on englantilainen ammattilaisuransa päättänyt jalkapalloilija, joka pelasi keskikenttäpelaajan pelipaikalla. Hän on oikeajalkainen ja pituudeltaan 175-senttimetrinen. Hän pelasi Englannin maajoukkueessa 35 ottelua ja teki yhden maalin. Pelaajauransa jälkeen hän toimi useiden joukkueiden valmentajana.

Mullery aloitti ammattilaisuransa Fulhamin joukkueessa, jota hän edusti vuosina 1958–1964. Seuraavat kahdeksan vuotta hän pelasi Tottenham Hotspurissa. Hän voitti joukkueessa kerran sekä FA Cupin, Uefa-cupin ja Englannin liigacupin. Lisäksi hän voitti Charity Shieldin kaudella 1967–1968, jolloin Tottenham jakoi mestaruuden Manchester Unitedin kanssa. Hän palasi takaisin Fulhamiin ja pelasi siellä uransa päättämiseen 1976 asti.

Mullery pelasi ensimmäisen A-maaottelunsa joulukuussa 1964 ystävyysottelussa Alankomaita vastaan. Hän pelasi EM-kilpailuissa 1968 yhden ottelun Jugoslaviaa vastaan. Hän ei pelannut voitokkaassa pronssiottelussa, jossa Englanti kohtasi Neuvostoliiton. Mullery pelasi joukkueensa kaikki neljä ottelua MM-kilpailuissa 1970, ja hän teki puolivälieräottelussa Länsi-Saksaa vastaan maajoukkueuransa ainoan maalin.

## Lähteet

## Aiheesta muualla
Vanha (yhtye)

**Vanha** on ruotsalainen vuonna 2016 perustettu doom metal -yhtye. Yhtyeen perustaja on Jan Johansson.

## Jäsenet
Yhtyeen jäsenet:
* Jan Johansson (2016-), kaikki soittimet, laulu
* Timo Ekelund (2019-), bassokitara
* Rod Forsberg (2020-), kitara

## Diskografia
* 
* 

## Lähteet

## Aiheesta muualla
* 
*
Morteza Pashaei

**Morteza Pashaei** (; 11. elokuuta 1984 – 14. marraskuuta 2014 Teheran) oli iranilainen poplaulaja.

Pashaei aloitti kitaransoiton 14-vuotiaana ja opiskeli myöhemmin graafista suunnittelua. Hän tuli tunnetuksi vuonna 2012 albumilla *Yeki Hast*, ja hänen suosittuihin kappaleisiinsa kuului esimerkiksi “Negarane mani”. Useimpia Pashaein lauluja ei saanut esittää valtion televisiossa, koska viranomaiset pitivät niitä liian romanttisina.

Pashaeilla todettiin syyskuussa 2013 mahasyöpä. Hän jatkoi esiintymistä vielä diagnoosin saatuaan, mutta kuoli sairauteensaa sairaalassa Teheranissa 30-vuotiaana. Pashaein viimeinen albumi julkaistiin postuumisti vuonna 2015.

## Lähteet
Anni Maria Laato

**Anni Maria Laato** on suomalainen teologian ja latinalaisen filologian asiantuntija. Hän on toiminut latinan kielen ja sittemmin teologian lehtorina Åbo Akademissa sekä Helsingin yliopistossa systemaattisen teologian lehtorina. Hänellä on dogmatiikan dosentin arvo Åbo Akademissa ja patristiikan dosentin arvo Helsingin yliopistossa. Laaton tutkimuksellisiin kiinnostuksenkohteisiin ovat kuuluneet muun muassa kirkko-oppi, varhaiskristillinen teologia, kirkkoäidit, pyhiinvaellus ja eksegetiikka. Hän on naimisissa teologi Antti Laaton kanssa.

## Lähteet

## Aiheesta muualla

* Anni Maria Laaton profiili Åbo Akademissa
Ehdokasturnaus 2026

**Ehdokasturnaus 2026** () on FIDEn järjestämä kahdeksan pelaajan shakkiturnaus, jonka voittaja etenee MM-otteluun 2026 hallitsevan maailmanmestarin Gukesh Dommarajun haastajaksi. Ehdokasturnaus järjestetään Kyproksen Pégeiassa 28. maaliskuuta – 16. huhtikuuta 2026. Turnauksessa kukin pelaaja pelaa jokaista muuta pelaajaa vastaan kahdesti, kerran valkeilla ja kerran mustilla nappuloilla.

Ehdokasturnauksen pelaajat ovat vahvuusluvun mukaan lueteltuna Hikaru Nakamura (2810), Fabiano Caruana (2795), Wei Yi (2754), Anish Giri (2753), Javohir Sindarov (2745), Rameshbabu Praggnanandhaa (2741) sekä Andrei Jesipenko ja Matthias Blübaum (molemmat 2698).

## Lähteet

## Aiheesta muualla
* Turnauksen virallinen sivusto 
* Chess.comin turnausseuranta
* Lichessin turnausseuranta
Kristillinen realismi

**Kristillinen realismi** on teologinen ja filosofinen näkökulma, joka korostaa ihmisen luonteen ja yhteiskunnallisten rakenteiden ymmärtämisen tärkeyttä kristillisestä näkökulmasta sekä puoltaa pragmaattista lähestymistapaa etiikkaan ja politiikkaan. Sen mukaan ihmiset ovat luonnostaan vajavaisia, mutta moraalinen toiminta on välttämätöntä sosiaalisten epäoikeudenmukaisuuksien korjaamiseksi todellisen maailman monimutkaisissa olosuhteissa.

Kristillisen realismin uranuurtaja oli yhdysvaltalainen Reinhold Niebuhr, joka sovelsi näkemyksiä ihmisen syntisyydestä ja jumalallisesta tuomiosta vallan, oikeudenmukaisuuden ja moraalisten rajojen analyysiin yhteiskunnallisissa ja kansainvälisissä kysymyksissä. Se nousi esiin maailmansotien välisenä aikana liberaalin optimismin ja pasifismin kritiikkinä. Kristillisen realismin mukaan ihmisyhteisöt ovat luontaisesti alttiita egoismille ja konflikteille, minkä vuoksi pakkovallan käyttö on välttämätöntä pahan hillitsemiseksi ja suhteellisen oikeudenmukaisuuden edistämiseksi. Niebuhrin keskeiset teokset, kuten *Moraalinen ihminen ja moraaliton yhteiskunta* korostavat eettistä dualismia ja esittävät, että moraalisia ihanteita on hillittävä realismilla.

## Lähteet
Raspihöylä

**Raspihöylä** on käsityökalu, jota käytetään pintojen hiomiseen. Nimensä mukaisesti se on raspin ja höylän yhdistelmä.

Raspihöylä kehitettiin 1940- ja 1950-lukujen taitteessa.

## Lähteet
Gunilla Hemming

**Gunilla Hemming** (s. 30. kesäkuuta 1955 Helsinki) on suomalainen näytelmäkirjailija, käsikirjoittaja ja dramaturgi.  

Hemming on opiskellut teatteritiedettä Helsingin yliopistossa. Hän on kirjoittanut yli 30 radiokuunnelmaa sekä toistakymmentä näytelmää. Lisäksi Hemming on käsikirjoittanut televisiosarjoja sekä lasten animaatioita. Hän työskennellyt muun muassa Radioteatterin dramaturgina vuosina 1984-1988. Vuonna 2014 Hemming sai Svenska litteratursällskapet i Finlandin myöntämän Bergbomin palkinnon.

Hemmingin puoliso on säveltäjä Magnus Lindberg.

## Lähteet

## Aiheesta muualla
*
Hulda Alanen

**Hulda Alanen** (s. 27. lokakuuta 2004) on suomalainen pesäpalloilija. Alanen edustaa Superpesiksessä pelaavaa kasvattajaseuraansa Rauman Feraa.   Hänellä on sopimus joukkueen kanssa kauden 2026 loppuun saakka.

Hän pelaa ulkokentöllä ykkösvahtina.

Alanen on pelannut 88 Superpesiksen runkosarjan ottelua. Näissä otteluissa hän on lyönyt 13 tavallista juoksua, tuonut 31 juoksua ja kerännyt kärkilyöntipistettä.  Alanen on pelannut 13 Superpesiksen ylempien pudotuspelien ottelua. Näissä otteluissa hän on lyönyt yhden tavallisen juoksun, tuonut kaksi juoksua ja kerännyt 14 kärkilyöntipistettä. 

## Huomautukset

## Lähteet
Raffaella Petrini

**Rafaella Petrini** (s. 15. tammikuuta 1969, Rooma, Italia) on italialainen nunna ja professori, joka kuuluu Eukaristian fransiskaanisisariin. Hänet nimitettiin vuonna 2025 Vatikaanivaltion paavillisen komission (käytännössä Vatikaanivaltion parlamentti) presidentiksi. Hän on ensimmäinen nainen virassa.

## Varhainen elämä
Petrini syntyi vuonna 1969 Roomassa. Hän opiskeli politiikan tutkimusta Luissin yliopistossa. Sittemmin hän jatkoi opintojaan ensin Hartfordin yliopistossa ja lopulta Tuomas Akvinolaisen paavillisessa yliopistossa, josta hän väitteli tohtoriksi vuonna 2014. Hänen väitöskirjansa käsitteli saattohoidon hoivaa ja pääomaa. Hänet nimitettiin sittemmin professoriksi samaan yliopistoon alanaan hyvinvoinnin taloustiede.

Fransiskaanisisariin Petrini liittyi vuonna 2007 annettuaan täyden nunnanlupauksen.

## Toiminta Vatikaanissa
Vuosina 2005–2021 Petrini työskenteli Vatikaanin kansojen evankelioinnista vastaavassa virastossa. Vuonna 2021 paavi Franciscus nimitti hänet Vatikaanin hallituksen pääsihteeriksi.

Paavi Franciscus ilmoitti nimittävänsä Petrinin paavillisen komission presidentiksi helmikuussa 2025. Nimitys astui voimaan 1. maaliskuuta. Hän seurasi virassa kardinaali Fernando Vérgez Alzagaa ja hänen vastuullaan on Vatikaanivaltion päivittäisten asioiden hoitamisesta vastuussa olevan komission johtaminen. Komission sääntöjen mukaan sen jäsenten tuli tuolloin kuitenkin olla kardinaaleja, joten Franciscus määräsi, että virallisesti presidentin valtaa käyttää kaksi kardinaalia. Paavi Leo muutti komission sääntöjä marraskuussa 2025 siten, että vaatimus kardinaalin asemasta poistui.

Petrini on hoitanut professorin virkaansa myös komission presidentiksi noustuaan.

## Lähteet
Suomen droonialueloukkaukset 2026

**Suomeen** on kohdistunut vuonna 2026 kaksi droonialueloukkaustapausta. Ensimmäinen tapahtui sunnuntaina 29. maaliskuuta, kun kaksi droonia putosi Kouvolaan ja Luumäelle. Toinen tapahtui 31. maaliskuuta, kun Parikkalassa Pyhäjärven jäällä havaittiin miehittämätön ilma-alus. Suomen johto on pitänyt harhautumisen mahdollisena syynä GPS-häirintää. Yksi drooneista on tunnistettu ukrainalaiseksi. Ukraina on lisännyt droonihyökkäyksiään Venäjän öljynjalostamoihin, kuten Koiviston ja Laukaansuun öljysatamiin, vuonna 2026.

## Kouvolan ja Luumäen droonit
Sunnuntaiaamuna kello 8.13 jälkeen Suomen ilmavoimat havaitsi droonien lähestyvän Suomen aluevesirajaa. Kello 8.45 Kouvolaan pudonnut drooni tunnistettiin ukrainalaiseksi AN-196-malliksi. Luumäelle pudonneen droonin mallia ei ole vahvistettu. Pääministeri Petteri Orpo on arvellut toisenkin olleen ukrainalainen. Kello 10.04 poliisi sai ilmoituksen maastoon pudonneesta lentolaitteesta Kouvolan Oravalan alueella. Viron puolustusvoimien Ukrainan droonit tulivat Suomenlahdelle Viron rajan tuntumassa lentäen. Poliisi kertoi, että Kouvolan droonissa oli räjähtämätön taistelukärki.

Suomen johto on pitänyt harhautumisen mahdollisena syynä GPS-häirintää. Viranomaiset eivät ole vahvistaneet tietoa. Ukraina on pyytänyt Suomelta anteeksi droonitapausta ja Ukrainan presidentti Volodymyr Zelenskyi ja Suomen presidentti Alexander Stubb ovat keskustelleet Suomeen harhautuneista drooneista.

## Pyhäjärven drooni
Suomen rajavartiolaitos havaitsi tiistaina kello 10.20 miehittämättömän ilma-aluksen Pyhäjärven jäällä. Pohjois-Karjalan rajavartioston esikunnan kapteeni Riku Heinonen kertoo, että kyseessä on miehittämätön ilma-alus, jota ”voi kutsua drooniksi”. Hän kertoo myös, että kyseessä on ulkomaalainen laite.

## Lähteet
Maria Saita

**Maria Saita** (s. 2000) on suomalainen poliitikko. Hän on Espoon kaupunginvaltuutettu ja Länsi-Uudenmaan hyvinvointialueen vara-aluevaltuutettu. Saita toimii myös Espoon ympäristö -ja rakennuslautakunnan puheenjohtajana. Saita valittiin Vihreiden nuorten puheenjohtajaksi marraskuussa 2025.

Saita on opiskellut hallintotieteitä Vaasan yliopistossa noin 5 vuotta. Vaasassa opiskellessaan hän toimi Vaasan kaupunginvaltuutettuna ja kaupunkiympäristölautakunnan jäsenenä. Täten Saita oli kaupunginvaltuuston nuorin jäsen 21-vuotiaana. Saita oli myös Vaasan yliopiston ylioppilaskunnan hallituksessa.

## Teemat

Maria Saita on opiskelijoiden oikeuksien puolella ja haluaa, että heidän tukiaan nostettaisiin.

Saitan teemoihin kuuluu vahvasti ihmisoikeudet ja tasa-arvo, etenkin naisten, köyhien lapsiperheiden, nuorten ja maahanmuuttajien tasa-arvo sekä riittävät palvelut ja tuet.

## Yksityiselämä
Saita on maahanmuuttajataustainen; hän muutti Suomeen 6-vuotiaana Romaniasta äitinsä kanssa. Hän puhuu edelleen sujuvasti romaniaa.

## Lähteet
Torre Mítikah

**Torre Mítikah** on Méxicon korkein ja Meksikon kolmanneksi korkein pilvenpiirtäjä. Se on 265,8 metriä korkea ja siinä on 66 kerrosta. Pilvenpiirtäjä valmistui vuonna 2022 ja on osa laajempaa Mítikah-rakennuskompleksia. Siinä on sekä asuntoja että toimistoja.

## Lähteet

## Aiheesta muualla
Akasakan palatsi

**Akasakan palatsi** () on Japanin hallituksen valtiollinen vierastalo.

Palatsi rakennettiin alun perin vuonna 1909 kruununprinssin palatsiksi. Japanin hallitus on nimennyt palatsin vierailevien valtionpäämiesten ja muiden arvohenkilöiden viralliseksi majoituspaikaksi. Tokion Minatossa, Moto-Akasakan alueella sijaitseva rakennus otettiin nykyiseen käyttöönsä vuonna 1974; sitä ennen se toimi keisarillisena erillispalatsina. Vuonna 2009 palatsi nimettiin Japanin kansallisaarteeksi.

## Lähteet
Mohammad-Reza Mahdavi Kani

**Mohammad-Reza Mahdavi Kani** (; 1931 Kan – 21. lokakuuta 2014) oli iranilainen ajatollah ja poliitikko.

Mahdavi Kani aloitti kouluttautumisen Teheranissa ja lähti vuonna 1947 opiskelemaan seminaariin Qomiin. Hänen opettajiensa joukossa oli Ruhollah Khomeini. Mahdavi Kani oli mukana perustamassa Taistelevan papiston yhdistystä vuonna 1977 ja toimi myöhemmin sen pääsihteerinä. Hän joutui 1970-luvulla shaahin valtaa vastustaneen poliittisen toimintansa tähden vangituksi ja kidutetuksi. Mahdavi Kani toimi Iranin sisäministerinä vuosina 1980–1981 ja tuli valituksi Iranin valvojaneuvoston jäseneksi vuonna 1980. Hän oli siirtymäkauden aikana Iranin pääministeri syyskuusta lokakuuhun 1981 Mohammad Javad Bahonarin murhan jälkeen.

Mahdavi Kani valittiin Iranin välimiesneuvostoon vuonna 1997. Hänestä tuli vuonna 2011 Iranin asiantuntijaneuvoston puhemies Akbar Hašemi Rafsandžanin seuraajana. Hän oli myös Imam Sadeq -yliopiston rehtori Teheranissa. Mahdavi Kani sai sairaalahoitoa sydänvaivoihin vuosina 1985, 2001 ja 2005. Hän kertoi vuonna 2007 julkaisemissaan muistelmissa vastustaneensa Iranin panttivankikriisiin vuonna 1979 johtanutta tunkeutumista Yhdysvaltain suurlähetystöön. Mahdavi Kani kuoli 83-vuotiaana lokakuussa 2014 oltuaan koomassa saman vuoden kesäkuusta lähtien.

## Lähteet
Asaad al-Shaibani

**Asaad al-Shaibani** (; s. 1987 Al-Hasakan maakunta) on syyrialainen poliitikko.

Al-Shaibani varttui Damaskoksessa. Hän sai Damaskoksen yliopistosta vuonna 2009 kandidaatin oppiarvon englannin kielessä. Al-Shaibani jatkoi opintojaan Turkissa, jossa hän sai Istanbulin Sabahattin Zaim -yliopistosta maisterin arvon politiikan tutkimuksessa ja kansainvälisissä suhteissa vuonna 2022. Hän väitteli tohtoriksi vuonna 2024.

Al-Shaibani osallistui vuodesta 2011 lähtien vastarintaan Bašar al-Assadin hallintoa vastaan. Hän oli Syyrian pelastushallituksen poliittisten asioiden johtaja sen perustamisesta vuodesta 2017 lähtien. Hän hoiti Hayat Tahrir al-Šamin ja kapinallisalueiden kansainvälisiä suhteita ennen offensiivia, joka päättyi Assadin hallinnon syrjäyttämiseen joulukuussa 2024. Al-Shaibani sai nimityksen Syyrian ulkoministeriksi 8. joulukuuta 2024.

## Lähteet
Munsif (166)

**Munsif** (runkonumero 166) on Pakistanin laivaston Munsif-luokan miinantorjunta-alus.

## Valmistus
Ranskan laivasto tilasi aluksen nimellä *Sagittaire* DCN:n Lorientin telakalta, missä köli laskettiin 13. marraskuuta 1986. Alus laskettiin vesille 9. marraskuuta 1988 ja otettiin palvelukseen 27. heinäkuuta 1989. Pakistan osti aluksen, jonka se liitti laivastoonsa 24. syyskuuta 1992 nimellä *Munsif*.

## Lähteet
*
*

### Viitteet
Angelika Neuwirth

**Angelika Neuwirth** (s. 1943) on saksalainen islamin tutkija.

Neuwirth opiskeli persian kieltä ja persialaista kirjallisuutta Teheranissa. Hän opiskeli semiittisiä kieliä, arabiaa, islamin tutkimusta sekä klassista filologiaa Göttingenissä ja Jerusalemissa. Neuwirth sai tohtorin arvon Göttingenin yliopistosta vuonna 1972 ja teki habilitaatiotyönsä Ludwig-Maximilians-Universität Münchenissä vuonna 1977. Hän oli vierailevana professorina Jordanian yliopistossa Ammanissa vuosina 1977–1983 ja Kairon Ain Shams -yliopistossa vuosina 1988–1989. Neuwirthista tuli Freie Universität Berlinin arabian kielen ja kulttuurin tutkimuksen professori vuonna 1991. Hän johti Deutsche Morgenländische Gesellschaftin Orient-Institutia Beirutissa ja Istanbulissa vuosina 1994–1999.

Neuwirth on Koraanin asiantuntija. Kirjassaan *Der Koran als Text der Spätantike* (2010) hän haastaa Koraanin tutkimuksen paradigmoja tarkastelemalla kirjoituksia myöhäisantiikin kulttuurista, uskonnollista ja kirjallista taustaa vasten. Neuwirth on tutkinut myös nykyaikaista arabialaista kirjallisuutta. Hän sai vuonna 2008 katolisen teologian kunniatohtorin arvon Bambergin yliopistosta. Vuonna 2009 hänet valittiin Saksan kansallisen tiedeakatemia Leopoldinan jäseneksi. Neuwirth nimitettiin American Academy of Arts and Sciencesin kansainväliseksi kunniajäseneksi vuonna 2011. Hän sai kunniatohtorin arvon Yalen yliopistosta vuonna 2012.

## Lähteet
Porter Martone

**Porter Martoe** (s. 26. lokakuuta 2006 Peterborough, Ontario, Kanada) on kanadalainen jääkiekkoilija. Martone edustaa NHL-joukkue Philadelphia Flyersia. Ennen NHL-uraansa hän pelasi OHL-juniorisarjassa Sarnia Stingin, Mississauga Steelheadsin ja myöhemmin Brampton Steelheadsin joukkueissa. Hän pelasi ennen NHL-uraansa myös Michiganin osavaltionyliopiston joukkueessa. Flyers varasi hänet ensimmäisellä kierroksella kuudennella varausvuorolla . Hänen pelipaikkansa on oikea laitahyökkääjä ja hänen kätisyytensä on oikea.

Martone on pelannut yhden NHL:n runkosarjan ottelun ilman tehopisteitä.

Martone kuului Kanadan nuorten jääkiekkomaajoukkueeseen Nuorten MM-kilpailuissa vuoden 2025 nuorten MM-kilpailuissa ja vuoden 2026 nuorten MM-kilpailuissa. Aikuisten tasolla Martone kuului Kanadan joukkueeseen Ruotsin ja Tanskan MM-kilpailuissa 2025. 

## Huomautukset

## Lähteet
Brian Labone

**Brian Leslie Labone** (23. tammikuuta 1940 Liverpool – 24. huhtikuuta 2006) oli englantilainen jalkapalloilija, joka pelasi keskuspuolustajan pelipaikalla. Hän oli oikeajalkainen ja pituudeltaan 185-senttimetrinen. Labone pelasi Englannin maajoukkueessa 26 ottelua.

Labone edusti koko ammattilaisuransa Evertonia vuosina 1957–1971. Hän toimi vuosina 1965–1970 joukkueen kapteenina. Hän voitti joukkueessa kahdesti Englannin mestaruuden, kahdesti Charity Shieldin ja kerran FA Cupin.

Labone pelasi ensimmäisen A-maaottelunsa lokakuussa 1962 ystävyysottelussa Pohjois-Irlantia vastaan. Hän pelasi joukkueensa molemmat ottelut EM-kilpailuissa 1968, joissa Englanti voitti pronssiottelussa Neuvostoliiton. Hän pelasi MM-kilpailuissa 1970 kolme ottelua.

## Lähteet
Tara Fares

**Tara Fares** (; 10. tammikuuta 1996 Arabiemiraatit – 27. syyskuuta 2018 Bagdad, Irak) oli irakilainen malli ja sosiaalisen median vaikuttaja.

Fares syntyi kristityn irakilaisen isän ja libanonilaisen šiiaäidin perheeseen. Hän oli alun perin kristitty, mutta kertoi vuonna 2018 televisiohaastattelussa perheensä kääntyneen islamiin vuonna 2002. Fares tuli tunnetuksi vuonna 2013 voittaessaan Miss Bagdad -kilpailun ja tullessaan valituksi Miss Irak -kilpailun ensimmäiseksi perintöprinsessaksi. Hän oli aktiivinen sosiaalisessa mediassa ja sai Instagramissa lähes kolme miljoonaa seuraajaa.

Fares solmi 16-vuotiaana lyhyen avioliiton miehen kanssa. Avioliitosta syntyi poika, mutta pariskunta erosi. Fares kertoi julkisesti entisen miehensä väkivaltaisuudesta ja syytti tätä häntä esittävien intiimien kuvien levittämisestä sosiaalisen median kanavissa. Hän muutti vapaamielisempään Irakin Kurdistaniin ja kritisoi netissä uskonnollisia, poliittisia ja heimojohtajia.

## Murha ja reaktiot
Vaikka Fares asui Erbilissä, hän alkoi suosion kasvun myötä viettää entistä enemmän aikaa myös Bagdadissa. Syyskuussa 2018 Fares oli autolla liikkeellä Camp Sarah -alueella Bagdadissa, kun moottoripyörällä liikkunut murhaaja ampui häntä kolmesti ja poistui paikalta. Maassa oli hiljattain murhattu useita korkean profiilin naisia. Esimerkiksi kaksi päivää aiemmin oli tapettu Basrassa ihmisoikeusaktivisti Suad al-Ali. Vuoden 2015 Miss Irak Shimaa Qasim ilmoitti, että tapahtuneen jälkeen häntä uhkailtiin Faresin kohtalolla. Hän pakeni myöhemmin Irakista.

Pääministeri Haider al-Abadi vaati toimia naisiin kohdistuneen väkivallan kitkemiseksi. Hänen mukaansa väkivaltainen toiminta vaikutti järjestäytyneeltä. 8. lokakuuta 2018 sisäministeri Qasim al-Araji kertoi, että Faresin oli murhannut ääriliike ja että tappajia pyrittiin jäljittämään. Eri lähteissä arvuuteltiin tekijöiksi Isistä tai Irakin voimakkaita šiiamilitioita. 

Fares haudattiin Najafin kaupunkiin.

## Lähteet
Lexi Marvel

**Alexandra Rae**, joka tunnetaan paremmin nimellä **Lexi Marvel**, on puertoricolaistaustainen sisällöntuottaja, joka on keskittynyt erityisesti aikuisviihteen tuotantoon ja julkaisemiseen. Hänellä on Instagramissa yli 1,1 miljoonaa seuraajaa. Samankaltaisen ulkonäkönsä vuoksi Rae usein sekoitetaan Sophie Rainiin.

## Lähteet
Maija Hentinen

**Maija Liisa Hentinen** (8. maaliskuuta 1936 Nilsiä – 15. marraskuuta 2025 Kuopio) oli suomalainen hoitotieteen professori.

Maija Hentisen vanhemmat olivat maanviljelijä Martti Hentinen ja Aino Korhonen. Hentinen valmistui sairaanhoitajaksi Kuopiossa 1958, erikoissairaanhoitajaksi 1961 ja sairaanhoidon opettajaksi Helsingissä 1966. Filosofian kandidaatin tutkinnon hän suoritti Joensuun yliopistossa 1979 ja terveydenhuollon lisensiaatin tutkinnon Kuopion yliopistossa. Hän väitteli siellä terveydenhuollon tohtoriksi, sittemmin tutkintonimeltään terveystieteiden tohtori, ensimmäisenä Suomessa 1984.

Hentinen oli Kuopiossa sairaanhoitaja 1958–1961 ja sairaanhoidon opettaja 1961–1979. Suomen Akatemian tutkimusassistentti hän oli 1979–1982 ja Kuopion yliopistossa terveyden- ja sairaanhoidon lehtori 1983–1986, terveydenhuollon didaktiikan vt. apulaisprofessori 1984–1986 ja apulaisprofessori 1986–1987 sekä hoitotieteen vs. professori 1987. Oulun yliopistossa Hentinen oli hoitotieteen professori 1987–1999 ja toimi siellä myös laitosjohtajana.

## Lähteet
Hentinen

**Hentinen** on muun muassa seuraavien suomalaisten henkilöiden sukunimi:

* Maija Hentinen (1936–2025), hoitotieteen professori
* Sinikka Hentinen (o.s. *Luosto*, 1938–2022), taidemaalari
Jari Jetsonen

**Jari Tapani Jetsonen** (1958 Hämeenlinna) suomalainen valokuvaaja, tietokirjailija ja pienoismallien rakentaja, joka on erikoistunut arkkitehtuuriin. Hänet tunnetaan erityisesti työstään arkkitehtuurin visualisoijana ja suomalaisen rakennusperinnön tallentajana. Jetsonen on opettanut tulevia arkkitehtejä Japanissa ja Aalto-yliopistossa Suomessa. Hän on tehnyt laajaa yhteistyötä puolisonsa, arkkitehti Sirkkaliisa Jetsosen kanssa ja he ovat perehtyneet syvällisesti Alvar Aallon tuotantoon ja on järjestänyt aiheesta useita näyttelyitä, jotka ovat kiertäneet myös kansainvälisesti.

## Kirjallisia teoksia
*Eliel and Eero Saarinen Homes: Sirkkaliisa & Jari Jetsonen, Rakennustieto Oy 2025
*Eliel Saarinen Public Buildings: Sirkkaliisa & Jari Jetsonen, Rakennustieto Oy 2024
*Alvar Aalto Churches: Sirkkaliisa & Jari Jetsonen, Rakennustieto Oy 2020
*Alvar Aalto Libraries: Sirkkaliisa & Jari Jetsonen, Rakennustieto Oy 2018
*Alvar Aalto Homes: Sirkkaliisa & Jari Jetsonen, Rakennustieto Oy 2018
*Saarinen Houses: Sirkkaliisa & Jari Jetsonen, Princeton Architectural Press Usa 2014
*Alvar Aalto Houses: Japanese edition X-knowledge, Japan 2013
*Alvar Aalto Houses: Sirkkaliisa & Jari Jetsonen, Princeton Architectural Press Usa 2011
*Finnish Summer Houses: Sirkkaliisa & Jari Jetsonen, Princeton Architectural Press Usa 2008
*Arkkitehtien piparkakkutalot: Sirkkaliisa & Jari Jetsonen, Kustannus Tammi Oy 2007
*Alvar Aalto Summer Houses: Erkki Helamaa, Jari Jetsonen, Rakennustieto Oy 2007
*Japanilainen puutarha suomalaisittain: Anne Paalo, Jari Jetsonen, Kustannus Tammi Oy 2006
*Alvar Aalto Houses: Markku Lahti, Jari Jetsonen, Rakennustieto Oy 2005
*Alvar Aalto Apartments: Sirkkaliisa Jetsonen, Jari Jetsonen, Rakennustieto Oy 2004
*Sacral Space / Modern Finnish churches: Sirkkaliisa & Jari Jetsonen, Rakennustieto Oy 2003
*Little Big Houses / Working with architectural models; Jari Jetsonen, Rakennustieto Oy 2001
*Sauna-Furo-Inipi / Löylyn Henki: Juha Pentikäinen, Jari Jetsonen, Rakennustieto Oy 2000
*Alvar Aalto Houses / Timeless Expressions: Markku Lahti, Jari Jetsonen A+U Japan 1998

## Palkinnot ja tunnustukset
* Rakennustietosäätiö RTS:n kultaiset ansiomerkit 2021
* Suomen Saunaseura Löylynhenki-palkinto Arkkitehti Severi Blomstedtin kanssa Löylyn Henki -näyttelyn työryhmä 2003

## Lähteet
* https://www.hs.fi/kulttuuri/art-2000005639285.html
* https://uutiset.rakennustieto.fi/yleinen/rakennustietosaatio-rtsn
* https://sauna.fi/saunaseura/loylynhenki-palkinto/